Publication: Magyar Közlöny
Issue: MK-2000-24 (Year: 2000, Number: 24)
Era: 1990-2004
Section: A 23/1990. (XII. 3.) PM rendelet 2. számú melléklete e melléklet szerint módosul
Paragraph Index: 232

5. Félvezető szeletre fizikai úton fémgőz leválasztásával működő modul rendszerű berendezés. Egységes egészet képez, amely alapvetően egy magnetronnal felszerelt leválasztó egységből, turbomolekuláris vákuumszivattyúból, robotmanipulátorból és fűtőberendezésből áll. Amikor a félvezető szelet belép a leválasztó kamrába a nagy tisztaságú fémből (pl. alumíniumból) készült célkorongot (a kamra gázelosztó rendszerén át bevezetett) argon gázból képződött ionokkal kezdik bombázni. Ezáltal a fém felületéről leváló részecskék a félvezető felületén rakódnak le. A bombázó gázrészecskék kinetikus (fizikai) energiájának hatására a célkorong felületéről a gáz semleges (töltés nélküli) fématomokat választ le. Ezek a „leválasztott” atomok vékony vezető réteget alkotva rakódnak le a félvezető szelet felületére. A rendszert komplex integrált áramkörök gyártásánál alkalmazott félvezető szeletek felületének bevonására használják 8708.99

Source: https://magyarkozlony.hu/hivatalos-lapok/90fa65203a182334445b4f5ab41ee14c894c98ea/dokumentumok/82c2557cc9ef82d003cfd3d7103f1fbef2b07b10/letoltes